**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

**Broj: 07-11-5-7291/22**

Bosanska Krupa, 30.09.2022.godine

Na osnovu člana 64. stav (1) tačka b) i člana 70. stav (1), (3) i (6) Zakona o javnim nabavkama („Službeni glasnik BiH“, broj: 39/14), u otvorenom postupku nabavke radova s namjerom provođenja e-aukcije – Uređenje javnih površina u ulici 511. Sbb i Trgu Alije Izetbegovića u Bosanskoj Krupi – Faza III, na prijedlog Komisije za provođenje postupka javne nabavke, Gradonačelnik Grada Bosanska Krupa, kao rukovodilac ugovornog organa donosi:

**ODLUKU**

**o izboru najpovoljnijeg ponuđača**

1. Prihvata se ponuda ponuđača **d.o.o „BC-GRADNJA“ Bosanska Krupa**, u predmetu nabavke radova: **Uređenje javnih površina u ulici 511. Sbb i Trgu Alije Izetbegovića u Bosanskoj Krupi – faza III**, sa cijenom u ukupnom iznosu od 735.167,12 KM bez PDV-a, odnosno **860.145,53 KM,**  **sa uračunatim PDV-om**.
2. Izabrani ponuđač se obavezuje da u roku ne dužem od 10 (deset) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o izvođenju radova na uređenju javnih površina u ulici 511. Sbb i Trgu Alije Izetbegovića u Bosanskoj Krupi – Faza III.

**O b r a z l o ž e n j e**

Postupak javne nabavke pokrenut je Posebnom odlukom o pokretanju postupka javne nabavke broj: 07-11-5-7291/22 od 02.09.2022. godine. Javna nabavka je provedena putem otvorenog postupka s namjerom provođenja e-aukcije– Uređenje javnih površina u ulici 511. Sbb i Trgu Alije Izetbegovića u Bosanskoj Krupi –Faza III. Obavještenje o nabavci broj: 1272-1-3-121-3-104/22 od 2.9.2022. godine - objavljeno na portalu JN (TD preuzelo ukupno 12 ponuđača) i u „Službenom glasniku BiH“, broj: 61/22 od 9.9.2022. godine.

Po objavljenom obavještenju rok za prijem ponuda je bio 23.09.2022. godine do 12,00 sati. Do označenog roka za prijem ponuda na protokol Ugovornog organa pristigle su tri ponude, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponuda:

1. **„BC-GRADNJA“ d.o.o. Bosanska Krupa**, zaprimljena pod brojem protokola 07-11-5-7291-3/22 dana 23.9.2022. godine u 9:05 sati;
2. **d.o.o. „I-SELIMOVIĆ“ Cazin**, zaprimljena pod brojem protokola 07-11-5-7291-4/22 dana 23.9.2022. godine u 11:12 sati;
3. **d.o.o. „KOV-GRAD“ Bužim,** zaprimljena podbrojem protokola: 07-11-5-7291-5/22 dana 23.9.2022. godina u 11:36 sati

Komisija za provođenje postupka javne nabavke je u skladu sa tenderskom dokumentacijom dana 23.09.2022. godine u 12,30 sati izvršila javno otvaranje ponuda i na zapisnik konstatovala:

1. **Ponuđač „BC-GRADNJA“ d.o.o. Bosanska Krupa,** dostavljena ponuda (original i kopija) uredno zapakovana i bez vidnih oštećenja, ponudio je:

cijena ponude: **735.167,12 KM bez PDV**,

PDV **124.978,41 KM**

ukupna cijena ponude: **860.145,53 KM sa PDV- om,**

Nema popusta

1. **Ponuđač d.o.o. „I-SELIMOVIĆ“ Cazin,** dostavljena ponuda (original i kopija) uredno zapakovana i bez vidnih oštećenja, ponudio je:

cijena ponude: **851.737,04 KM bez PDV**,

PDV **144.795,30 KM**

ukupna cijena ponude: **996.532,34 KM sa PDV- om,**

Nema popusta

1. **Ponuđač d.o.o. „KOV-GRAD“ Bužim,** dostavljena ponuda (original i kopija) uredno zapakovana i bez vidnih oštećenja, ponudio je:

cijena ponude: **763.990,69 bez PDV**,

PDV **129.878,42 KM**

ukupna cijena ponude: **893.869,11 KM sa PDV- om,**

Nema popusta

Komisija za provođenje postupka javne nabavke je izvršila evaluaciju dostavljenih ponuda i konstatovala je da ponuđač **d.o.o. „I-SELIMOVIĆ“ Cazin nije popunio sve stavke** u Obrascu za cijenu ponude (Prilog 2) i to u dijelu „Glavni projekat uređenja javnih površina u ulici ... Knjiga 1 – Hortikultura (Segment br. 1) **nije popunjena stavka** pod r.br. 5. „*Ugradnja biljnog materijala /15% od vrijednosti biljnog materijala/, u ovu stavku je uključena i nabavka i montaža PVC drenažnih cijevi za vodno-vazdušnu aeraciju, kao i nabavka i montaža zaštitnog omotača od jutane vreće ili trske oko debla“.*

Tačkom 18. tenderske dokumentacije određeno je:

*„Ponuđači su dužni dostaviti popunjen obrazac za cijenu ponude u skladu sa svim zahtjevima koji su definisani, za sve stavke koje su sadržane u obrascu. U slučaju da ponuđač propusti popuniti obrazac za sve stavke koje su navedene, a u skladu sa postavljenim zahtjevima, njegova ponuda će biti odbačena.*

*Ponuđač je dužan dati ponudu za sve stavke navedene u obrascu cijena ponude – predmjeru radova, vodeći računa da ukupan zbir cijena svih stavki u obrascu ne može biti 0.“*

Komisija je predložila ugovornom organu da ponudu ponuđača d.o.o. „I-SELIMOVIĆ“ Cazin, u skladu sa tačkom 14. tenderske dokumentacije, odbaci kao neprihvatljivu.

Komisija je nadalje konstatovala da su ponude ponuđača **„BC-GRADNJA“ d.o.o. Bosanska Krupa i d.o.o. „KOV-GRAD“ Bužim** formalno-pravno ispravne i u okviru procijenje vrijednosti radova, a izvršena je i računska provjera ponuda. Ponuda ponuđača d.o.o. „KOV-GRAD“ Bužim je računski tačna dok je kod ponuđača „BC-GRADNJA“ d.o.o. Bosanska Krupa uočena računska greška u konačnoj „REKAPITULACIJI-SEGMENT BR.1.“, gdje za stavku „NISKOGRADNJA SO“ stoji iznos 120.252,50 KM, a treba da stoji iznos 120.253,45 KM. Ostale stavke, kao i ukupna cijena ponude su računski tačne, pa je Komsijija predožila Ugvornom organu da ponuđaču „BC-GRADNJA“ d.o.o. Bosanska Krupa uputi zahtjev za prihvat ispravke računske greške u smislu člana 17. stav (6) Uputstva za pripremu modela tenderske dokumentacije i ponuda („Službeni glasnik BiH“, broj: 90/14).

Ugovorni organ je uputio ponuđaču zahtjev za prihvat ispravke računske greške putem e-maila dana 27.9.2022. godine. Ponuđač je dostavio saglasnost za ispravku računske greške akt I-155-9/22 od 27.9.2022. godine.

S obzirom na navedeno Komisija je predložila ugovornom organu da zakaže e-aukciju sa kvalifikovanim ponuđačima, i to**: d.o.o. „BC-GRADNJA“ Bosanska Krupa i d.o.o „KOV-GRAD“ Bužim**, u skladu s Pravilnikom o uslovima i načinu korištenja e-aukcije (“Službeni glasnik BiH”broj 66/16 od 06.09.2016 godine).

Provođenje e-aukcije je zakazano za dan 30.09.2022. godine u 11:00 h i ista je trajala od 11:00 h do 11:15 h. Na osnovu izvještaja o toku i završetku e-aukcije utvrđeno je da je konačna rang lista ponuđača sljedeća:

**Rang 1. D.o.o „BC-GRADNJA“ Bosanska Krupa** konačna cijena ponude iznosi **735.167,12 KM bez PDV-a**, pa ukupna cijena ponude iznosi **860.145,53 KM** **sa PDV-om,** (početna cijena ponude umanjena za 0%);

**Rang 2. doo „KOV-GRAD“ Bužim** konačna cijena ponude iznosi **763.990,69 KM bez PDV-a**, pa ukupna cijena ponude iznosi **893.869,11 KM** **sa PDV-om,** (početna cijena ponude umanjena za 0%);

Komisija je konstatovala da je procijenjena vrijednost radova, sljedeća: **cijena bez PDV iznosi: 764.292,54 KM, cijena sa PDV-om: 894.222,27 KM.**

Nakon uspješno završene e-aukcije sa kvalifikovanim ponuđačima, a s obzirom da je kriterij za dodjelu Ugovora „najniža cijena tehnički zadovoljavajuće ponude“, da je cijena prvorangirane ponude u okviru procijenjene vrijednosti predmetne nabavke, Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača, i to prvorangiranog ponuđača **d.o.o „BC-GRADNJA“ Bosanska Krupa i zaključi Ugovor**.

S obzirom da je kriterij za dodjelu ugovora „najniža cijena tehnički zadovoljavajuće ponude, “ da je ponuda ponuđača d.o.o. „BC-GRADNJA“ Bosanska Krupa prvorangirana i da je cijena ponude prvorangiranog ponuđača u okviru procjenjene vrijednosti predmetne nabavke, Ugovorni organ je odlučio kao u dispozitivu odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**GRADONAČELNIK**

Dostavljeno: Armin Halitović

1. d.o.o. „BC-GRADNJA“ Bosanska Krupa , putem e-maila
2. d.o.o. „KOV-GRAD“ Bužim , putem e-maila
3. d.o.o. „I-Selimović“ Cazin, putem e-maila
4. U spis
5. a/a